- Ǐvel mə̌ğurxo
- <
- 82
- >

82
82-ci Ǐvel mə̌ğ
Asafi Ǐvel mə̌ğ.
1 Mone, arśene Buxačux göynul İz taxt'e loxol,
Divanbi q'ərare c'evksa Şot'in İz bel gireśit'oğoy běš:
2 «Hələ heq'ədər çurk'alnan düzgün nu bakalt'ay tərəf və̌n?
Divanbat'an bitot'ay loxol sa piin nu běği
Haq'suzt'u təmizə c'evksunaxun hevaxt' kul haq'alnan?
3 Bəsp'anan!
Eht'iyəci boş bakalt'ay q'a yetimi bač'ane çurpanan,
Kəsibi q'a fağıri əşlə düzgün běğanan!
4 Kəsibə q'a zəyift'u kul boxodanan,
Metərt'oğo pist'ay kiyexun çark'est'anan.
5 Efi avabakala şey butene,
Hik'k'al q'amiştenan və̌n!
Düzgün yaq' tene ef tağala yaq', bayinq'un yaq'e şo,
Oç̌ali binorane ǰı̌k'esa ef biq'ala əşurxoxun.
6 Düze, və̌x "buxačuxxonan" pizu, *82:6 İoan. 10:34
"Ala Arśit'ay t'ǒğǒl çurpes bakaloroxez" pi Zu və̌x.
7 Ama insani balinaxun sa fərg tene bakal efi,
Dünyəni kalaluğbalxo p'uri tağala k'inək' və̌nal p'uri tağalnan!»
8 Ay Buxačux, hayza me dünyəni əşlə běğa,
Vine bito me azuk'xo!

- Ǐvel mə̌ğurxo
- <
- 82
- >

*82:6 82:6 İoan. 10:34

© 2020 WBT