- Ǐvel mə̌ğurxo
- <
- 53
- >

53
53-ci Ǐvel mə̌ğ
(Ǐvel mə̌ğ. 14)
Fark'alxoy dəst'in kalat'aynak'. "Maxalat'" uk'ala faren mə̌ğěğala Davidi ögüd-nəsyət tadala Ǐvel mə̌ğ.
1 Axmağxon içoğoy ük'e boş "Buxačux butene" next'un.
Düz yaq'axun c'eret'un, pis əşurxoy qoşt'ant'un taysa şorox;
Şaat' əş biq'al butene.
2 Buxačuğonal göynuxun amdarxoy loxole běğsa,
Běneğsa běyn şot'oğoy boş müdrik baki İçu qə̌věğalo bune?
3 Bitot'in Buxačuğoxun ç̌oya taradene,
Sa tanal bakayin şaat' əş biq'al tene mande.
4 Hevaxt' haq'ullayinşakalt'un me pis əş biq'alxo?
Bezi azuk'a saki ukalxo,
İçoğoy t'arnu p'ap'alo Buxačux baksuna nu q'amişakalxo?
5 Ama mone, q'ı̌yen haq'ene şot'oğo,
İçoğoy pula haq'ala sa q'ı̌yen!
Buxačuğon izt'oğoy loxol ěqeśit'oğoy ǔq'enxone xoxp'i,
Biyaburebi şot'oğo,
Şot'o görə ki, taradene şot'oğoxun İz ç̌oya!
6 Ay İsraileynak' Sionaxun *53:6 Sion - Yerusalim şəhər Sion buruğoy loxole, şot'o görəl Sion Yerusalima tadeśi s'iyurxoxun soğoney. eğala çark'esun, mayanu?!
Eki qayda Buxačuğoy azuk'eynak' t'e bəxt'əvər ğimxo!
Barta İak'ovi nəsilen mǔqluğq'an c'ovakest'i,
Barta israilluğoy ç̌oyen axšumpeq'an!

- Ǐvel mə̌ğurxo
- <
- 53
- >

*53:6 53:6 Sion - Yerusalim şəhər Sion buruğoy loxole, şot'o görəl Sion Yerusalima tadeśi s'iyurxoxun soğoney.

© 2020 WBT