- İak'ov
- <
- 5
- >

5
Ef ğina ǒnepanan, ay dövlətluyorox!
1 İsə ibakanan və̌x k'əz nex, ay dövlətluyorox! Ǒnepi şivanbanan, şot'o görə ki, bəlooxe eysa və̌ynak'. *5:1 Luk'. 6:24 2 Mone, puçbaki taneśi efi girbiyorox bito, efi paltaral ene mığmığen k'as'p'ene, †5:2 Mat'. 6:19 3 efi girbi q'ızıl-gümüşenal ene pars biq'ene. Me dünyəni axıreynak' mal mandi sa vədinenan girbi və̌n t'e təngöğo! Şot'oğoy loxol bakala parsenal efi taxsırkər baksuna ak'est'ale divanbakala ğine, və̌x aruğo badi bok'osp'ale. 4 Ef oç̌alxo exp'alxoy tənginənan bot'i və̌n, muz qaypi şikəətt'unbsa t'e təngöğon, taśi p'anep'i Göye Q'oşuni Q'ončuğoy ǔmǒğo t'e exp'alxoy şivan. 5 Kəyi-ǔği tarananpi və̌n me dünyəne, ama axırda šameseynak' bakala sa heyvana ukest'i kökbsun k'inək'e mo! 6 Ef běš aciz bakala taxsırsuz amdarxonan taxsırkər c'evk'i besp'est'i və̌n.
Axıral śirik' port'p'alt'u tadeğale
7 İsə bez uk'alo şone ki, portp'anan, ay viçimux! Q'ončuğon me dünyəne hari pist'oğoy cazina tadala ğinal śirik' portp'anan, bit'it'in hər ǰoğulin q'a payizin ağaloğoy yaq'a běği iz bit'it'uxun muč'a bar çukala ği eğamin portp'ala k'inək'. 8 Portp'anan, ef umuda ma bot'anan, şot'o görə ki, Q'ončuğoy eğala ğineynak' male mande. 9 Sunaxun şikəətmabanan, ay viçimux, mot'ay cazina zap'k'alnan! Mone, ç̌omoy ǰomost'ane Divanbal!
10 Bezi viçimux, çətinluğxo portpsuni k'ə baksuna aksun çurnansasa, Q'ončuğoy pit'oğo yax p'ap'esp'i xavareçalxo běğanan. 11 Axıral śirik' portp'i çətinluğaxun c'eğalt'uyan bəxt'əvər nex yan. İova běğanan, hər şeya portp'i, axırda Q'ončuğoy xeyir-bərəkətəne haq'i şot'in, şot'o görə ki, ük' bok'osp'al q'a xeyirxax bakalone Q'ončux. ‡5:11 Dan. 12:12; İov. 1:21-22; 2:10; 42:10-17; Ǐvel mə̌ğ. 102:8
Elaspsunaxun ə̌xil bakanan
12 Samci, bez viçimux, hik'k'ala ef muzel eçeri elasmapanan. Nə göyə, nə oç̌ala nəəl q'erəz sa şeya, şot'o görə ki, metər bi Buxačuğoy piyes günaxnan əşp'est'i baksa. §5:12 Mat'. 5:34-37 Barta ef əyitəst'a "hoo" əyit hooq'an baki, "təə" əyit təəq'an baki.
Afırıpsunen bes bakalorox
13 Ef boş t'arnu baft'iyo bunesa, barta t'e amdaren Buxačuğoq'an afırıpi xoyinšp'i, şunesa mǔqesa, barta Buxačuğo şükürbala mə̌ğurq'an mə̌ğpi. 14 Azari bakalo bunesa, barta Q'ončuğo Çark'est'al k'inək' q'abulbit'oğoy loxol ağsaq'q'alluğbalt'oğoq'an k'alpi, şot'oğonal hari c'əyin lə̌ə̌mdi *5:14 - T'e vaxt'in döörəst'a amdari bel c'əyin lə̌ə̌mst'uni sa hema mənəne buy. Mot'oğoxun soğo şoney ki, "lə̌ə̌meśiyo" "Ǐvel Urufen c'ək'p'iyo" upsuney, yəni metər bsunen ağsaq'q'alxon azarineynak' Ǐvel Urufen İz c'ək'p'it'u tades bakala q'olaybaksunat'un afırıpi çuresay. afırıpsunen şot'aynak' Q'ončuğoxun q'olaybaksunq'at'un çureśi. 15 Şot'o görə ki, ük'en věbaki bala afırınen q'olayebsa. Q'ončuğonal şot'o turelbale. Əşp'est'i günax but'uxsa, şot'oğoval bağışlayinşale. †5:15 Mrk'. 5:15 16 Ef əşp'est'i günaxxo ef ozane haq'anan, sunaynak' exlətp'i sunaynak' afırıpanan ki, Q'ončuğonal ef elmoğo ost'aarq'anbi. Şot'aynak' ki, düzgün bakalt'ay ük'en afırıpsunen gele şeye bes bakon. 17 Xavareçal İlya ext'en, şoval yallarik' sa amdarey. Ama şot'ay ük'en afırıpi ağala nu eysuna çuresunen, oç̌ali loxol xibinqı̌ usen ağala tene hari. ‡5:17 1 Padç. 17:1 18 Oşa p'urumal, şot'ay afırıpi ağala çuresunene ağalina eçeri, oç̌alenal t'e ağalinaxun oşa p'urum bar tast'ane burqi. §5:18 1 Padç. 18:1,41-45
Axırınci nəsyət
19 Bez viçimux, əgər ef boşt'an sunt'in düz yaq'axun c'erit'u qaydi düz yaq'a eçayin, 20 avabakeq'an ki, metərt'u bisunaxun çark'est'i həmişəluğ yəşəyinşe q'azayinşest'i baksa, şot'ay əşp'est'i günaxxoy gelet'ay loxolxun but'k'ine baksa. *5:20 Məs. 10:12; 1 P'y. 4:8

- İak'ov
- <
- 5
- >

*5:1 5:1 Luk'. 6:24

†5:2 5:2 Mat'. 6:19

‡5:11 5:11 Dan. 12:12; İov. 1:21-22; 2:10; 42:10-17; Ǐvel mə̌ğ. 102:8

§5:12 5:12 Mat'. 5:34-37

*5:14 5:14 - T'e vaxt'in döörəst'a amdari bel c'əyin lə̌ə̌mst'uni sa hema mənəne buy. Mot'oğoxun soğo şoney ki, "lə̌ə̌meśiyo" "Ǐvel Urufen c'ək'p'iyo" upsuney, yəni metər bsunen ağsaq'q'alxon azarineynak' Ǐvel Urufen İz c'ək'p'it'u tades bakala q'olaybaksunat'un afırıpi çuresay.

†5:15 5:15 Mrk'. 5:15

‡5:17 5:17 1 Padç. 17:1

§5:18 5:18 1 Padç. 18:1,41-45

*5:20 5:20 Məs. 10:12; 1 P'y. 4:8

© 2020 WBT