- Ǐvel mə̌ğurxo
- <
- 98
- >

98
98-ci Ǐvel mə̌ğ
Sa Ǐvel mə̌ğ
1 Təzə sa mə̌ğ mə̌ğpanan Q'ončuğoynak',
Nu ak'eśi əşur biq'iyone Şo!
İz kiyexun hər şeye ayesa,
Şuk'k'alast'a nu bakala zorene çökt'est'a Şot'in bitova. *98:1 Ǐvel mə̌ğ. 33:3; Qay. əyit 6:9-10;
2 İçu nu çalxalt'oğone İzi turin oq'a laxi Q'ončuğon,
İzi düzgünluğane ak'est'i azuk'xo!
3 Kamtenebi Şot'in israilluğoxun İzi nu badalbakala çuresuna,
İz tadi əyiti loxol çurepi.
Dünyəni bip' t'ǒğenal anek'i beşi Buxačuğon yaynak' eçala çark'esuna.
4 Mǔq səsur c'evk'anan Q'ončuğoynak', ay dünyəne bakalorox bito,
Farpi əçipanan, bartanan ef ük'q'an qayeśi!
5 Arfa farpi Q'ončuğo tərifləyinşanan,
Arfin faren mə̌ğpi tərifləyinşanan Şot'o!
6 Şeyp'ur q'a zurna farpanan Q'ončuğoynak',
Mǔq səsur c'evk'anan yaynak' Padçağ bakalt'aynak'!
7 Mǔq səsur c'evk'anan, ay dəniz q'a iz boş bakalorox bito!
Barta dünyənenal muz qaypi bito amdarxoxun sagala mə̌ğq'anpi.
8 Barta oqurxonq'an iz ganuxun hayzeri çəpibi,
Buruxmuğonq'an əçipi mǔqexun!
9 Şot'o görə ki, mone, enesa Q'ončux me dünyənə düzgün divanbseynak',
Bito azuk'xoy loxol sa piin běği
Şot'oğoynak' düzgün q'ərar c'evkseynak'e eysa.
Ak'est'a vi mǔqluğa, ay dünyə!

- Ǐvel mə̌ğurxo
- <
- 98
- >

*98:1 98:1 Ǐvel mə̌ğ. 33:3; Qay. əyit 6:9-10;

© 2020 WBT