- Ǐvel mə̌ğurxo
- <
- 13
- >

13
13-ci Ǐvel mə̌ğ
Fark'alxoy dəst'in kalat'aynak'. Davidi Ǐvel mə̌ğ.
1 Ay Q'ončux, za hevaxt' eyex badalnu?
Yəni həmişəluğen za eyexun c'evk'e?
Hələ heq'ədər zaxun ç̌o taradalnu?
2 Zu heq'ədər bez ük' buy tarak'oz?
Bezi me hər ği q'ubarbsunen heq'ədər zap'k'ale?
Hevaxt'al śirik' bezi düşmənxon bezi loxol axšumk'alt'un?
3 Ay bez Buxačux bakala Q'ončux, bez loxol běğa, za ibaka!
Bez piyel işiğ eça,
Pula q'ic'p'i me dünyənexun taysunaxun efa.
4 Barta bez pisə çureğalt'in "şot'o sazki" maq'an pi,
Barta düşmənen bezi bist'una ak'i maq'an mǔqbaki.
5 Vi nu badalbakala çuresunaxun şüpələyinştezbaksa zu,
Vaxun eğala çark'esunene mǔqst'a za!
6 Q'ončuğon zaynak' bit'oğoz muzel eşt'a zu,
Şot'ay s'iya duği mə̌ğpsunene mǔqst'a za!

- Ǐvel mə̌ğurxo
- <
- 13
- >

© 2020 WBT