- C'eysun
- <
- 2
- >

2
Moiseyi nanaxun baksun
1 Me vədine Levin tayfinaxun sa işq'aren iz tayfinaxun sa çuuxe haq'i. 2 Şo bı̌hi baki sa ğare eçeri. Əylin heq'ədər muč'a baksuna ak'i şot'o xib xaş c'ap'ebi. *2:2 Ap'ost'. 7:20-21; Əbr. 11:23 3 Ama ene c'ap'p'es nu baksuna ak'i sa gěše k'ans'ara ext'i şot'o q'ir q'a k'at'ran lə̌ə̌mdi əylə t'e k'ans'arin boşe laxi. Oşa t'e k'ans'arina ext'i Nil oqe t'ǒǒx bakala gěšluğa lanexi. 4 Əylin xunçen isə samal ə̌xil çurpi tamaşanebsay ki, běyn k'ə baksa.
5 Mone, Faraoni xuyər oqe t'ǒğǒl hari os'k'alpseynak' oqane baśi. Şot'ay çuux nökərxo isə oqe t'ǒǒx tarat'unney. Faraoni xuyəren gěšluği arane k'ans'arina ak'i iz nökərə yaq'anebi ki, şot'o eçereq'an. 6 Şot'in k'ans'arin ç̌oya qaypi sa ğar əyele ak'i. Əyelen ǒnenney. Faraoni xuyəren şot'o gorox hari pine: «Mo əbraniğoy əyele».
7 T'e vədə əylin xunçen ı̌šalayinşaki faraoni xuyərə pine: «Bərkə taśi əbrani çupuxxoxun sunt'u k'alk'az, əylə döş tadi kalabane vaynak'?» 8 Faraoni xuyərenal şot'o pine: «Hoo, taki». Xuyəren taśi əylin nana k'alepi. 9 Faraoni xuyəren şot'o pine: «Me əylə ext'a, döş tadi zaynak' kalaba běğa, va kot'ay haq'q'a tadoz». Çuğonal əylə ext'i döş tadi běneği.
10 Əyel kalanebaki, çuğon şot'o faraoni xuyəri t'ǒğǒle taşeri. Faraoni xuyəren əylə ğarluğane ext'i. Şot'in əylin s'iya Moisey †2:10 Moisey əbrani muzin "c'evksun" upsune. laxi pine: «Ğara xenaxun c'evksuna görə şot'o me s'iyaz tadi». ‡2:10 Ap'ost'. 7:20-21
Moiseyi misirluna bespsun
11 Gele usenxone c'ovaki, Moisey kalanebaki. Sa kərəm şo iz azuk'i t'ǒğǒl taśi şot'oğoy hetər bı̌hi əş əşbsunane ak'i. Şot'in anek'i ki, sa misirlunen iz azuk'axun bakala əbranina t'ap'ene. §2:11 Əbr. 11:24 12 Moiseyen hərrəminə şuk'k'ali nu baksuna ak'i t'e misirluna besebi, izi meyidə isə q'ume boş c'ap'ebi.
13 Əyc'indəri şo saal c'eğat'an anek'i ki, p'ə̌ əbraninen sun-sunaxun davat'unbsa. Moiseyen haq'suz bakalt'u pine: «Vi azuk'axun bakalt'u het'aynak'en t'ap'e?» 14 T'e amdaren pine: «P'oy va şina beşi loxol kalo nəəl divanbal laxe? Bərkə misirluna besp'i k'inək' zaal bespsuni fikirvax bu?» Moiseyen q'ı̌bi iz ük'e boş pine: «Ak'esa ki, me əşlin barada avat'un». *2:11-14 Ap'ost'. 7:23-28,35 15 Faraonen me əşlin barada avabakala k'inək' Moiseya besp'est'une çureśi. Ama Moisey faraoni kiyexun t'it'eri Midyan oç̌ala taśi t'et'iyane mandi. †2:15 Ap'ost'. 7:29; Əbr. 11:27
Moiseyi Midyana yəşəyinşbsun
Sa ği Moisey sa kərizi t'ǒğǒl arśeney. 16 T'et'iya Midyani běyinši vǔğ xuyəre hari. Şot'oğon hari kərizəxun xe c'evk'i içoğoy bavay eğel-keçiğo xe tast'eynak' nə̌vǔrxot'un buybsay. 17 Hame vədine sa hema çobanen hari şot'oğo şəp'eśi. Ama Moiseyen hayzeri xuyərmoğo köməyebi, şot'oğoy eğel-keçiğo xene tadi.
18 Xuyərmux içoğoy bava Reueli t'ǒğǒl qaybakat'an şot'in pine: «Hetəre baki ki, ğe usumnan hari?» 19 Xuyərmoğonal pit'un: «Sa misirlunen yax çobanxoy kiyexun çark'esedi, hələ yaynak' kərizəxun xe c'evk'i eğel-keçiğoval xene tadi». 20 Şot'in xuyərmoğo pine: «P'oy t'e amdar maya? Şot'o het'aynak'nan tərbi? Şot'o k'alpanan, hari šumq'an kəyi».
21 Moisey t'e amdari k'oya manst'una irəzine baki. Şot'inal iz xuyər Sip'p'ora Moiseyane tadi. 22 Sip'p'oran sa ğare eçeri. Moiseyen şot'ay s'iya Gerşome ‡2:22 Gerşom əbrani muzin "t'et'iya q'ərib" upsune. laxi, şot'aynak' ki, "zu q'erəz sa ölkinə q'əribez baki" nexey.
Buxačuğoy israilluğoy şivana ibaksun
23 Xeyli vaxt'e c'ovaki. Misiri padçağ p'ure. İsrailluğon isə bı̌hi əş əşbsuna görə şivanbi xoyinšt'unbsay. Me şivan Buxačuğo p'anep'i. 24 Buxačuğonal şot'oğoy şivana inebaki; Avrahamaxun, İsaak'axun saal İak'ovaxun ğaç̌eśi irəziluğ Şot'ay eyexey. §2:24 Me irəziluğ ğaç̌esunen Buxačuğon israilluğo ölkə tadale, gelebi şot'oğoxunal bütüm millətxon xeyir-bərəkət haq'alt'un. Burq. 15:13-14 25 Buxačuğon israilluğoy k'ul baksuna anek'i, İz pula şot'oğoxun tene zapi.

- C'eysun
- <
- 2
- >

*2:2 2:2 Ap'ost'. 7:20-21; Əbr. 11:23

†2:10 2:10 Moisey əbrani muzin "c'evksun" upsune.

‡2:10 2:10 Ap'ost'. 7:20-21

§2:11 2:11 Əbr. 11:24

*2:14 2:11-14 Ap'ost'. 7:23-28,35

†2:15 2:15 Ap'ost'. 7:29; Əbr. 11:27

‡2:22 2:22 Gerşom əbrani muzin "t'et'iya q'ərib" upsune.

§2:24 2:24 Me irəziluğ ğaç̌esunen Buxačuğon israilluğo ölkə tadale, gelebi şot'oğoxunal bütüm millətxon xeyir-bərəkət haq'alt'un. Burq. 15:13-14

© 2020 WBT